CELEX: 32010R0387
Language: hu
Date: 2010-05-06
Title: A Bizottság 387/2010/EU rendelete ( 2010. május 6. ) a 73/2009/EK tanácsi rendelet alkalmazására vonatkozó részletes szabályokat megállapító 1121/2009/EK rendeletnek a Cipruson az átmeneti gyümölcs- és zöldségtámogatásokhoz kapcsolódó minimális területnagyság követelményének, valamint Lengyelországban és Szlovákiában a mezőgazdasági termelők részére meghatározott egységes területalapú támogatási rendszer tekintetében történő módosításáról

7.5.2010   
            
            
               HU
            
            
               Az Európai Unió Hivatalos Lapja
            
            
               L 114/1
            
         A BIZOTTSÁG 387/2010/EU RENDELETE
   (2010. május 6.)
   a 73/2009/EK tanácsi rendelet alkalmazására vonatkozó részletes szabályokat megállapító 1121/2009/EK rendeletnek a Cipruson az átmeneti gyümölcs- és zöldségtámogatásokhoz kapcsolódó minimális területnagyság követelményének, valamint Lengyelországban és Szlovákiában a mezőgazdasági termelők részére meghatározott egységes területalapú támogatási rendszer tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (1) és különösen annak 142. cikke c) és e) pontjára,
   mivel:
   
               (1)
            
            
               A 73/2009/EK tanácsi rendeletnek az ugyanezen rendelet IV. és V. címében a mezőgazdasági termelők részére meghatározott támogatási rendszerek tekintetében történő alkalmazására vonatkozó részletes szabályok megállapításáról szóló, 2009. október 29-i 1121/2009/EK bizottsági rendelet (2) 5. cikkének (1) bekezdése szerint a rendelet 1. cikke (1) bekezdésének g) pontjában említett átmeneti gyümölcs- és zöldségtámogatások kizárólag olyan területekre nyújthatók, amelyek tekintetében legalább 0,3 hektár nagyságú területre vonatkozó támogatási kérelmet nyújtottak be. Ciprus 2010. február 18-án és 2010. március 1-jén kelt levelekben tájékoztatta a Bizottságot a mezőgazdasági üzemek konkrét méretéről és a támogatási kérelmek szerkezetéről a citrusfélékre nyújtott átmeneti gyümölcs- és zöldségtámogatások tekintetében. A nyújtott tájékoztatás fényében helyénvaló 0,1 hektárra csökkenteni azt a minimális területnagyságot, amelyre e támogatás odaítélhető.
            
         
               (2)
            
            
               A 73/2009/EK rendelet 124. cikkének (1) bekezdése megállapítja az említett rendelet 122. cikke szerinti egységes területalapú kifizetési rendszerhez tartozó, az új tagállamok mezőgazdasági területeinek meghatározására vonatkozó szabályokat.
            
         
               (3)
            
            
               Az 1121/2009/EK rendelet 89. cikke alapján Lengyelország és Szlovákia mezőgazdasági területeit az említett rendelet VIII. melléklete határozza meg.
            
         
               (4)
            
            
               Lengyelország 2009. december 1-jén levélben tájékoztatta a Bizottságot arról, hogy felülvizsgálta a 73/2009/EK rendelet 124. cikkének (1) bekezdésében említett, az egységes területalapú támogatási rendszerre jogosult hasznosított mezőgazdasági területet. A felülvizsgálatra azt követően került sor, hogy megtörtént a 73/2009/EK rendelet 17. cikkében említett mezőgazdasági parcellák azonosítására szolgáló rendszer aktualizálása, és megállapítást nyert, hogy a hasznosított mezőgazdasági terület 2003. június 30-án jó mezőgazdasági állapotban tartott része a korábbiakban becsültnél kisebb volt. Ennélfogva indokolt az egységes területalapú támogatási rendszerre jogosult mezőgazdasági területet 14 137 000 hektárra csökkenteni.
            
         
               (5)
            
            
               Szlovákia 2010. január 4-én kelt levélben tájékoztatta a Bizottságot arról, hogy felülvizsgálta a 73/2009/EK rendelet 124. cikkének (1) bekezdésében említett, az egységes területalapú támogatási rendszerre jogosult hasznosított mezőgazdasági területet. A felülvizsgálat az elmúlt években az egységes területalapú támogatási rendszer szerint történt egységes területalapú támogatásokra való jogosultsági feltételek ellenőrzéséből szerzett tapasztalatok következménye, amelyek azt mutatták, hogy a 2003. június 30-án jó mezőgazdasági állapotban tartott hasznosított mezőgazdasági terület a korábbiakban becsültnél kisebb volt. Ennélfogva indokolt az egységes területalapú támogatási rendszerre jogosult mezőgazdasági területet 1 865 000 hektárra csökkenteni.
            
         
               (6)
            
            
               Az 1121/2009/EK rendeletet ezért ennek megfelelően módosítani kell.
            
         
               (7)
            
            
               Az e rendelet szerinti módosítást a 2010. január 1-jétől kezdődő támogatási időszakokra vonatkozóan kell alkalmazni.
            
         
               (8)
            
            
               Az e rendeletben előírt intézkedések összhangban vannak a közvetlen kifizetések irányítóbizottságságának véleményével,
            
         ELFOGADTA EZT A RENDELETET:
   1. cikk
   Az 1121/2009/EK rendelet az alábbiak szerint módosul:
   
               1.
            
            
               Az 5. cikk (1) bekezdésének harmadik albekezdése helyébe a következő szöveg lép:
               „Görögország és Ciprus esetében az 1. cikk (1) bekezdésének g) pontjában említett, gyümölcsökre és zöldségekre vonatkozó átmeneti támogatások valamennyi érintett növénytípust illetően csak azokra a területekre nyújthatók, amelyek tekintetében legalább 0,1 hektár nagyságú területre vonatkozó kérelmet nyújtottak be, és amelyeknél az egyes megművelt parcellák területe meghaladja a tagállam által az 1122/2009/EK rendelet 13. cikkének (9) bekezdésében meghatározott határérték betartásával előírt minimális méretet.”
            
         
               2.
            
            
               A VIII. melléklet az alábbiak szerint módosul:
               
                           a)
                        
                        
                           A Lengyelországra vonatkozó sor helyébe a következő szöveg lép:
                           
                                       „Lengyelország
                                    
                                    
                                       14 137”
                                    
                                 
                     
                           b)
                        
                        
                           A Szlovákiára vonatkozó sor helyébe a következő szöveg lép:
                           
                                       „Szlovákia
                                    
                                    
                                       1 865”
                                    
                                 
                     
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Rendelkezéseit a 2010. január 1-jétől kezdődő támogatási időszakokra vonatkozóan benyújtott támogatási kérelmekre kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. május 6-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 30., 2009.1.31., 16. o.
   
      (2)  HL L 316., 2009.12.2., 27. o.